Korábban úgy gondolták, hogy egy ország GDP-je és a lakosság boldogságszintje egyenesen arányos egymással. Szerencsére már világossá vált, hogy ez a kapcsolat korántsem ilyen egyszerű. Az országokra vonatkozó globális boldogságindexet 2012 óta mérik. Ez a mutató ugyan magában foglalja a GDP-t, de számos már faktort is meghatározónak tart. Számít például az emberek születéskor várható, egészséges élettartamának hossza, a társadalmi támogatottság, az egyéni szabadság, az egyéni nagylelkűség, a korrupció mértéke társadalmi szinten, illetve a pozitív és negatív érzelmi állapot.